Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -1. …
8 ก.พ. 2562

Tactical Move
เดินเกมกลยุทธ์บ่าย
SET Index ปรับลดลง -1.54 จุด (-0.09%) ปิดภาคเช้าที่ 1,651.57 จุด ด้วยมูลค่าการซื้อขาย 31,995.84 ล้านบาท
Most Positive Impact: ADVANC (+0.87 จุด), BDMS (+0.77 จุด), SCC (+0.47 จุด)
Most Negative Impact: PTT (-0.7 จุด), KBANK (-0.59 จุด), CPF (-0.42 จุด)
แนวโน้มตลาดบ่าย
ตลาดหุ้นไทยปรับตัวลงเล็กน้อยนำโดยกลุ่มพลังงาน(-1.78 จุด), อาหาร(-0.78 จุด) ปิโตรฯ(-0.54 จุด) และกลุ่มธนาคาร(-0.36 จุด) เป็นต้น ส่วนกลุ่มที่ผลักดันดัชนี ได้แก่ กลุ่มสื่อสาร(+1.27 จุด) โรงพยาบาล(+0.93 จุด) และกลุ่มอสังหาฯ(+0.39 จุด)
สำหรับตลาดหุ้นในภูมิภาคเอเชียปรับตัวลงกันถ้วนหน้า ได้แก่ ญี่ปุ่น(-1.93%) อินเดีย(-0.59%) ฟิลิปปินส์(-0.47%) อินโดนีเซีย(-0.42%) ออสเตรเลีย(-0.37%)
ตลาดทั่วภูมิภาคถูกกดดันเนื่องจากความกังวลว่าการประชุมกันเพื่อเจรจาข้อพิพาทการค้าระหว่างปธน.โดนัล ทรัมป์ และ ปธน.สี จิ้นผิง อาจจะไม่สามารถเกิดขึ้นได้ก่อนกำหนดการเรียกเก็บภาษีรอบใหม่ช่วงต้นเดือนมี.ค. อย่างไรดียังคงมองว่าการเจรจาข้อพิพาทการค้าในสัปดาห์หน้าที่นำทีมโดยคุณสตีเวน มนูชิน จะมีความคืบหน้าที่ดีก่อนกำหนดการเรียกเก็บภาษีรอบใหม่ หรืออย่างน้อยหากยังไม่ได้ข้อตกลงกันก็น่าจะมีการเลื่อนกำหนดการเรียกเก็บภาษีออกไปเพื่อไม่ให้เสียบรรยากาศการเจรจาที่เป็นไปด้วยดีมาโดยตลอดมา
มองว่า SET ปรับตัวลงชั่วคราว กลยุทธ์การลงทุนหลังจากแนะนำให้ทยอยขายทำกำไรบางส่วนไปแล้ว ให้ถือเงินสดเพื่อรอสะสมเพิ่มแถวบริเวณ 1,645 จุด
ประเด็นน่าติดตามสัปดาห์หน้า วันอังคารติดตามรายงานประจำเดือนของ OPEC วันพุธสหรัฐจะมีการรายงาน Headline CPI ประจำเดือนม.ค.โดยตลาดคาดการณ์ที่ -0.1% MoM และสินค้าคงคลังน้ำมันดิบสหรัฐประจำสัปดาห์ วันพฤหัสฯยูโรโซนจะประกาศ GDP ไตรมาส4 โดยตลาดคาดการณ์ 0.2% QoQ วันศุกร์ติดตาม CPI ของจีนเดือน ม.ค. โดยตลาดมองไว้ที่ 0.5% MoM
หุ้นแนะนำ STEC ERW TISCO